Document ID: 32000R1532

Komisijas Regula (EK) Nr. 1532/2000
(2000. gada 13. jūlijs),
ar kuru groza Regulu (EK) Nr. 805/1999, ar ko paredz dažus pasākumus, lai īstenotu Padomes Regulu (EK) Nr. 718/1999 par Kopienas flotes jaudas politiku iekšējo ūdensceļu pārvadājumu veicināšanai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EK) Nr. 718/1999 (1999. gada 29. marts) par Kopienas flotes jaudas politiku iekšējo ūdensceļu pārvadājumu veicināšanai [1], un jo īpaši tās 9. panta 3. punktu,
tā kā:
(1) Ievērojot Regulas (EK) Nr. 718/1999 7. pantu, Komisijai jāparedz sīki izstrādāti noteikumi, kas vajadzīgi, lai īstenotu Kopienas flotes jaudas politiku, kura noteikta minētajā regulā.
(2) Saskaņā ar Regulu (EK) Nr. 718/1999 pieņemtās Komisijas Regulas (EK) Nr. 805/1999 [2] 4. pantā ir noteiktas attiecības, kas saskaņā ar noteikumu "vecs par jaunu" piemērojamas no 1999. gada 29. aprīļa.
(3) Regulas (EK) Nr. 718/1999 4. panta 2. punktā ir prasība, ka attiecība "vecs par jaunu" pastāvīgi jāsamazina, lai to, cik ātri iespējams un regulāros etapos, vēlākais līdz 2003. gada 29. aprīlim vienādotu ar nulli. Tāpēc 2000. gadam būtu jānosaka jauna attiecība "vecs par jaunu".
(4) Saimnieciskās norises dažādajās iekšējo ūdensceļu pārvadājumu tirgus nozarēs liek vēlreiz samazināt dažādās attiecības "vecs par jaunu", kas minētas Regulas (EK) Nr. 718/1999 4. pantā un noteiktas Regulas (EK) Nr. 805/1999 4. pantā, tomēr neatceļot tos struktūras uzlabojumus, kuri sasniegti kopš 1990. gada; sauskravu pārvadātājiem šī attiecība būtu jāsamazina līdz 0,80:1, tāpēc ka nozares izaugsme turpinās; attiecībā uz tankkuģiem šī attiecība ir jākoriģē mazāk, līdz 1,15:1, tāpēc ka situācija šajā nozarē joprojām rada bažas un nav tirgus izaugsmes; lielāka korekcija, līdz 0,50:1, ir vajadzīga stūmējkuģu attiecībai, tāpēc ka šajā nozarē jaudas pārpalikums nav liels.
(5) Par šajā regulā noteiktiem pasākumiem Kopienas flotu jaudas un veicināšanas politikas ekspertu grupa, kas izveidota saskaņā ar Regulas (EK) Nr. 805/1999 6. pantu, ir sniegusi savu atzinumu,
IR PIEŅĒMUSI ŠO REGULU.
1. pants
1. Minētās direktīvas 4. panta 1. punktā attiecību "1:1" aizstāj ar "0,80:1".
2. Minētās direktīvas 4. panta 2. punktā attiecību "1,30:1" aizstāj ar "1,15:1".
3. Minētās direktīvas 4. panta 3. punktā attiecību "0,75:1" aizstāj ar "0,50:1".
2. pants
Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 13. jūlijā

Labels: 8